Археологгез шуанöн отирыс олöны öння Ниппон му вылын вылісь палеолит кадсянь. Первуись Ниппон йылісь казьтывсьö Китайись хроникаэзын миян эрася I векын. Ниппонса понда öддьöн ассяма то мый: нія мукöд коста паськыта босьтлöмась культура йöзладорись, а мукöдкоста дыр кежö пöднассьывлöмась быдöс мирсис. XIX век помын да XX век пондöтчикö Ниппон лоис вына военнöй канмуöн, вермис китайсаöс, роччезöс, а сэсся и дӧсмирись медодзза войнаын лоис вермиссез коласын. 1937' годсянь Ниппон пондöтіс мöдік война Китайлö паныт, кöда сэсся вуджис Дӧсмирись мӧд войнаö. Этія войнаын Нипонсö пасьвартісö 1945' годö, кöр Хирошима да Нагасаки вылö чапкöмась атомнӧй бомбаэз. 1947' годö канмуын примитöмась виль конституция, кöда сьöрті Ниппоныс лоис парламента монархияöн.